open-index/open-wikipedia-markdown huggingface dataset:
Ελπινίκη

Η **Ελπινίκη** ήταν θυγατέρα του Μιλτιάδη και αδελφή του Κίμωνα. Σύμφωνα με άλλους ήταν ετεροθαλής αδελφή του Κίμωνα και γι' αυτό την πήρε για σύζυγο, αφού σύμφωνα με το Αττικό δίκαιο ο
γάμος μεταξύ αδελφών επιτρεπόταν μόνο στην περίπτωση που δεν ήταν «*ομομήτριοι*». Αργότερα παντρεύτηκε τον Αθηναίο διπλωμάτη Καλλία Β´, ο οποίος την είχε ερωτευτεί παράφορα, και γι´αυτό την εξαγόρασε δίνοντας στον Κίμωνα το πρόστιμο στο οποίο είχε καταδικαστεί ο Μιλτιάδης.

## Παραπομπές


## Πηγές
* 

Κατηγορία:Αρχαίοι Αθηναίοι
Ήμαθος

Στην ελληνική μυθολογία με το όνομα **Ήμαθος** (ή και *Άμαθος* στην αιολική και τη δωρική διάλεκτο) είναι γνωστός ένας γιος του Μακεδόνα και αδελφός του Πίερου. Είναι επίσης ονοματοδότης της Ημαθίας. Οι θυγατέρες του Πίερου, οι Πιερίδες, ονομάζονται μερικές φορές και **Ημαθίδες**.

## Πηγές
* 

Ημαθο
Παγκόσμιο Συνέδριο των Λαών της Γεωργίας

**Παγκόσμιο Συνέδριο των Λαών της Γεωργίας (ΠΣΛΓ)** — κοινωνικό κίνημα γεωργιανών, που διαμένουν στη Γεωργία και στο εξωτερικό, ιδρύθηκε τον Μάρτιο του 2009. 

## Δομή και Ηγεσία

Τα κεντρικά γραφεία βρίσκονται στη Βιέννη, Αυστρία. Το ρώσικο παράρτημα άνοιξε στην Αγία Πετρούπολη. 

Πρόεδρος Αλεξάντερ Γιεμπραλίτζε, Ρώσος επιχειρηματίας, Γενικός Διευθυντής της «Ταλιόν» OJSC. 

Αντιπρόεδρος Μπάντρι Μελάντζε , αναπληρωτής γενικός διευθυντής ασφαλείας στην κρατική επιχείρηση «Φαρμακεία της Πρωτεύουσας» της Μόσχας.  

Αντιπρόεδρος Βλαντίμιρ Χομέρικι, σύμβουλος του πρύτανη της Ρωσικής Κρατικής Ακαδημίας ειδικών στον τομέα καινοτομιών και επενδύσεων. 

Διευθυντής του  ρωσικού παραρτήματος, Αλεξάντερ Κιντεράγια. 

## Δραστηριότητες

* Στην επίσημη  ανακοίνωση του Συνεδρίου διακηρύσσεται  ως στόχος η έξοδος της Γεωργίας από την κατάσταση κρίσης και η επανατοποθέτησή της στον δρόμο της σταθερής δημοκρατικής ανάπτυξης, καθώς και η δημιουργία μιας ενωμένης, ουδέτερης, ελεύθερης και ευημερούσας Γεωργίας. Προτείνεται η οικειοθελής παραίτηση του Μιχαήλ Σαακασβίλι από το αξίωμα του Προέδρου της Γεωργίας.

* Σε on-line συνέντευξη στο ειδησεογραφικό πρακτορείο Regnum ανακοινώθηκαν τα σχέδια σχετικά με το άνοιγμα του γεωργιανού παραρτήματος του Παγκόσμιου Συνεδρίου των Λαών της Γεωργίας στην Τιφλίδα, την έκδοση δικής του εφημερίδας, τη δημιουργία ραδιοφωνικού σταθμού και τηλεοπτικού καναλιού.

* Στις 14 Μαΐου του 2009 στο Διεθνές Συνέδριο των Λαών της Γεωργίας στο Σότσι ο Πρόεδρος του Συνεδρίου Αλεξάντερ Γιεμπραλίτζε δήλωσε την επιθυμία του να αγωνιστεί για το αξίωμα του Προέδρου της Γεωργίας.

## Παραπομπές

 
## Εξωτερικοί σύνδεσμοι
* Επίσημη ιστοσελίδα του Παγκόσμιου Συνεδρίου των Λαών της Γεωργίας
* Ιστολόγιο του Παγκόσμιου Συνεδρίου των Λαών της Γεωργίας στο Live Journal

Κατηγορία:Διεθνείς σχέσεις της Γεωργίας
Αλμπέρ Καρτιέ

Ο **Αλμπέρ Καρτιέ**, γεννημένος στις 22 Νοεμβρίου 1960 στην πόλη Βεσούλ (Vesoul) της Γαλλίας, είναι πρώην ποδοσφαιριστής και εν ενεργεία προπονητής ποδοσφαίρου. Από τον Αύγουστο του 2009 εως τον Ιανουαριο του 2010 ηταν στην τεχνική ηγεσία του Πανθρακικού Κομοτηνής.

## Ποδοσφαιρική καριέρα
Ο Καρτιέ αγωνιζόταν ως αμυντικός. Όλη του την καριέρα αγωνίστηκε σε δύο ομάδες: στη Νανσί κατά την περίοδο 1980-1987 και στην Μετς από το 1987 έως το 1995, οπότε και ολοκλήρωσε την καριέρα του.

## Προπονητική καριέρα
Ο Καρτιέ ξεκίνησε την προπονητική του καριέρα ως βοηθός προπονητή στην Μετς όπου τον Δεκέμβριο του 2000 ανέλαβε ως πρώτος προπονητής. Ακολούθησαν οι Γκενιόν (2002-2004), Λα Λουβιέρ (2004-2005), Βρυξέλλες (2005-2008) και Τούμπιζε Βελγίου (2008-2009). Από τον Αύγουστο του 2009 έως τον Ιανουάριο του 2010 ήταν προπονητής του Πανθρακικού αλλά η πενιχρή συγκομιδή βαθμών μόλις 2 σε 14 αγώνες πρωταθλήματος οδήγησαν τον Γάλλο προπονητή στην λύση της συνεργασίας με την ομάδα της Κομοτηνής.Τον Σεπτέμβριο του 2010 ανέλαβε την βελγική Έουπεν παρά την προσπάθεια και κάποια καλά αποτελέσματα έλυσε τη συνεργασία του με το βελγικό σύλλογο ως αποτέλεσμα της ήττας από τη Σαρλερουά στα μπαράζ παραμονής.

## Πηγές

*Βιογραφικό του Αλμπερ Καρτιέ στην ιστοσελίδα του Πανθρακικού
*Έχασε τη δουλειά του ο Καρτιέ

Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου Πανθρακικού
Κατηγορία:Ποδοσφαιριστές Λιγκ 1
Κατηγορία:Αμυντικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Προπονητές ποδοσφαίρου ΦΚ Μετς
Κατηγορία:Προπονητές ποδοσφαίρου ΦΚ Βρυξέλλες
Κατηγορία:Προπονητές ποδοσφαίρου ΦΚ Γκενιόν
Κατηγορία:Προπονητές ποδοσφαίρου ΡΑΑ Λουβιερουάζ
Κατηγορία:Προπονητές ποδοσφαίρου ΡΑΕΚ Μονς
Ευπορία (δορυφόρος)

Η **Ευπορία** () ή **Δίας XXXIV** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2001. Πήρε το όνομά του τον Αύγουστο του 2003 από την Ευπορία, η οποία ήταν κόρη του Δία και μία από τις Ώρες σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν **S/2001 J 10**.

Έχει διάμετρο περίπου 2 χλμ. και περιφέρεται γύρω από τον Δία σε μέση απόσταση 19.088.000 χλμ. σε 538,780 ημέρες, σχηματίζοντας κλίση 145° με την εκλειπτική (145° προς τον Ισημερινό του Δία), σε ανάδρομη φορά και με εκκεντρότητα 0,0960.

Η Ευπορία ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.

## Παραπομπές


## Εξωτερικοί σύνδεσμοι
* Ευπορία  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Έμιλος

Ο **Έμιλος** ή επίσης **Σμίλης**, **Έμιλις** και **Άμιλις** ήταν γλύπτης της αρχαιότητας. Ήταν από την Αίγινα. Κατασκεύασε από χρυσό και έβενο τα αγάλματα των Ωρών στον ναό της Ήρας στην Ολυμπία.

## Παραπομπές


## Πηγές
* 

Κατηγορία:Αρχαίοι Έλληνες γλύπτες
Χσάνουφ

Το **Χσάνουφ** (πολωνικά: *Chrzanów*, IPA:) είναι μια πόλη στην νότια Πολωνία κοντά στη Κρακοβία. Έχει περίπου 39 356 κάτοικους (απογραφή του 2008).

Απέκτησε τα δικαιώματα πόλης το δέκατο τέταρτο αιώνα. Το 1924 ιδρύθηκε το πρώτο εργοστάσιο σιδηροδρομικών μηχανών της Πολωνίας, η *Fablok S.A.*.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Χσάνουφ 

Κατηγορία:Πόλεις της Πολωνίας
Τζεμπ Μπους

-->
}}
Ο **Τζεμπ Μπους** (, 11 Φεβρουαρίου 1953) είναι Αμερικανός πολιτικός και ήταν κυβερνήτης της πολιτείας Φλόριντα των ΗΠΑ.

Γεννήθηκε στο Τέξας και είναι γιος του 41ου προέδρου των Ηνωμένων Πολιτειών Τζωρτζ Χέρμπερτ Ουώκερ Μπους (*George H. W. Bush*). Σπούδασε στο πανεπιστήμιο του Τέξας και ασχολήθηκε με κτηματομεσιτικές και τραπεζικές επιχειρήσεις. Το 1994 έθεσε υποψηφιότητα για τη θέση του κυβερνήτη της Φλόριντα, χωρίς επιτυχία. Το 1998 όμως κατάφερε να εκλεγεί συγκεντρώνοντας ποσοστό 55,3%. Αν και κανένας Ρεπουμπλικανός δεν είχε καταφέρει να κερδίσει και δεύτερη φορά τις εκλογές στην πολιτεία της Φλόριντα, ο Μπους έθεσε πάλι υποψηφιότητα το 2002 συγκεντρώνοντας 56% έναντι 43% του αντιπάλου του. Η θητεία του έληξε στις 2 Ιανουαρίου του 2007. Παρότι κατά καιρούς υπήρξαν φήμες ότι στις προθέσεις του ήταν να συμμετάσχει στις εκλογές του 2010 για τη γερουσία των ΗΠΑ, ο ίδιος με ανακοινώσεις τις διέψευσε. Έθεσε υποψηφιότητα για πρόεδρος των Ηνωμένων Πολιτειών για τις εκλογές του 2016, διεκδικώντας το χρίσμα του Ρεπουμπλικανικού Κόμματος.

Κατά την εκλογή του αδελφού του, Τζορτζ Μπους, στην προεδρία των ΗΠΑ το 2000, η πολιτεία της Φλόριντα, της οποίας ήταν τότε κυβερνήτης, βρέθηκε στο προσκήνιο, καθώς ο Τζορτζ Μπους κέρδισε με μόλις 500 ψήφους διαφορά από τον Αλ Γκορ. Το γεγονός ότι ο Τζεμπ Μπους ήταν τότε κυβερνήτης της πολιτείας, προκάλεσε αρκετά σχόλια στον διεθνή τύπο σχετικά με την αξιοπιστία του αποτελέσματος.

Είναι παντρεμένος και έχει τρία παιδιά.

## Πηγές


Κατηγορία:Κυβερνήτες της Φλόριντα
Κατηγορία:Οικογένεια Μπους
Μάικλ Δουκάκης

Ο **Μάικλ Στάνλεϊ Δουκάκης** (*Michael Stanley Dukakis*, 3 Νοεμβρίου 1933), είναι Ελληνοαμερικανός πολιτικός και δικηγόρος, που υπηρέτησε ως 65ος και ως 67ος Κυβερνήτης της Μασαχουσέτης (1975-1979 και 1983-1991). Ήταν ο Δημοκρατικός υποψήφιος Πρόεδρος των ΗΠΑ στις προεδρικές εκλογές του 1988. Είναι μέλος του Δημοκρατικού Κόμματος.

Επίσης, έχει υπηρετήσει και ως Μέλος της Βουλής των Αντιπροσώπων της Μασαχουσέτης από την 10η και τη 13η περιφέρεια (1963-1971).

## Βιογραφία
Γεννήθηκε στη Μασαχουσέτη στις 3 Νοεμβρίου 1933 και είναι γιος του Πάνου Δουκάκη και της Ευτέρπης Μπούκη. Σπούδασε νομικά και ιδιώτευσε ως δικηγόρος. Το 1962 εξελέγη μέλος της βουλής της Μασσαχουσέτης, θέση στην οποία παρέμεινε μέχρι το 1970. Το 1974 έθεσε υποψηφιότητα για την θέση του κυβερνήτη της πολιτείας καταφέροντας να εκλεγεί. Στις επόμενες όμως εκλογές δεν κατάφερε να επιλεγεί ως υποψήφιος του Δημοκρατικού Κόμματος, με αποτέλεσμα να μην διεκδικήσει την επανεκλογή του. Το 1982 όμως επελέγη τελικά πάλι ως υποψήφιος των Δημοκρατικών και κέρδισε τις εκλογές. Στις εκλογές του 1986 συγκέντρωσε σχεδόν το 70% των ψήφων. Η θητεία του έληξε στις 3 Ιανουαρίου 1991 και δεν διεκδίκησε τέταρτη.

Το 1988 ανακοίνωσε την πρόθεση του να διεκδικήσει το χρίσμα των Δημοκρατικών για τις προεδρικές εκλογές. Στις εσωκομματικές εκλογές υπερίσχυσε και επελέγη ως υποψήφιος πρόεδρος των ΗΠΑ. Στις προεδρικές εκλογές όμως έχασε από τον Τζορτζ Χέρμπερτ Ουόκερ Μπους συγκεντρώνοντας το 45,6% των ψήφων και συγκεντρώνοντας μόλις 111 εκλέκτορες. Μετά τον θάνατο του Τεντ Κέννεντυ, ο Δουκάκης έχει παρουσιαστεί από πολλά ΜΜΕ ως πιθανός διάδοχός του στη Γερουσία.

Είναι παντρεμένος και έχει δύο παιδιά. Ξαδέρφη του ήταν η ηθοποιός Ολυμπία Δουκάκη. Τα τελευταία χρόνια διδάσκει στο πανεπιστήμιο του Λος Άντζελες.

## Αναφορές


## Βιβλιογραφία
* 
* 
* 
* 

## Εξωτερικοί σύνδεσμοι
* 

Κατηγορία:Κυβερνήτες της Μασαχουσέτης
Κατηγορία:Αμερικανοί ελληνικής καταγωγής
Κατηγορία:Έλληνες ομογενείς πολιτικοί
Κατηγορία:Πολιτικοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Υποψήφιοι Πρόεδροι των ΗΠΑ
__ΕΥΡΕΤΗΡΙΟ__
Μπεσλάν

μικρογραφία|δεξιά|200px|Η Θέση του Μπεσλάν στη Ρωσία
Το **Μπεσλάν** (, οσετικά Беслӕн) είναι μία πόλη της Βόρειας Οσετίας. Είναι περισσότερο γνωστό για την τρομοκρατική επίθεση στο σχολείο του Μπεσλάν από Τσετσένους αυτονομιστές στις 1 Σεπτεμβρίου 2004. Το Μπεσλάν έχει 35.550 κατοίκους και είναι η τρίτη μεγαλύτερη πόλη της Βόρειας Οσετίας μετά το Βλαντικαφκάς και το Μόζντοκ.

## Ιστορία
Το Μπεσλάν ιδρύθηκε το 1847 από μετανάστες από άλλα μέρη της Οσετίας και αρχικά ονομάστηκε *Μπεσλανικάου* προς τιμήν ενός τοπικού άρχοντα που λεγόταν Μπεσλάν Τουλάτοφ. Ωστόσο, το Μπεσλάν ήταν γνωστό ως *Τουλάτοβο* ή *Τουλατόφσκογιε*. Την περίοδο 1941-1950 το Μπεσλάν ονομαζόταν Ιριστόν, ωστόσο το 1950, ενώ η πόλη εξελίχθηκε από μία βιομηχανική πόλη σε δήμο, ονομάστηκε ξανά Μπεσλάν.

## Κρίση στη Βόρεια Οσετία

μικρογραφία|δεξιά|150px|Μία μητέρα από το Μπεσλάν που θρηνεί για τον θάνατο της κόρη της μετά τα τρομοκρατικά επεισόδια του Σεπτεμβρίου του 2004.
Την 1η Σεπτεμβρίου 2004, με την έναρξη της σχολικής χρονιάς στη Ρωσία, Τσετσενοί τρομοκράτες αυτονομιστές επιτέθηκαν στο σχολείο του Μπεσλάν και κράτησαν ομήρους καθηγητές και μαθητές του σχολείου. Τα γεγονότα αυτά κράτησαν από την 1η Σεπτεμβρίου 2004 έως την 3η Σεπτεμβρίου 2004. Στο διάστημα αυτό, 334 πολίτες σκοτώθηκαν, εκ των οποίων 186 μαθητές. Ωστόσο,από τους 32 απαγωγείς, ένας μόλις σώθηκε, αλλά στη συνέχεια συνελήφθη και καταδικάστηκε σε φυλάκιση, αλλά ωστόσο υπάρχουν φήμες για το γεγονός ότι τελικά πέθανε στη φυλακή. Το γεγονός αυτό κατακρίθηκε έντονα από τους υποστηρικτές των τρομοκρατών.

Κατηγορία:Πόλεις της Βόρειας Οσετίας-Αλανίας
Επιτάδας

Ο **Επιτάδας** ήταν αρχαίος πολεμιστής. Ήταν γιος του Μολοβρού. Ήταν αρχηγός των 420 Λακεδαιμονίων που είχαν εγκλωβιστεί στην νήσο Σφακτηρία κατά το 7ο έτος του Πελοποννησιακού πολέμου, το 425 π.Χ.. Εκτέλεσε την δύσκολη αποστολή του με μεγάλη σύνεση και ικανότητα και πέθανε ηρωικά στην μάχη αρνούμενος να παραδοθεί.

## Πηγές
* 

Κατηγορία:Αρχαίοι Σπαρτιάτες
Επιθέρσης

Ο **Επιθέρσης** από τη Νίκαια ήταν αρχαίος γραμματικός, πατέρας του ρήτορα και επιγραμματοποιού Αιμιλιανού. Έζησε μεταξύ 1ου αιώνα π.Χ και 1ου αιώνα μ.Χ. Έγραψε ένα έργο «*Περί Λέξεων Αττικών και Κωμικών και Τραγικών*».

## Παραπομπές


## Πηγές
* 
* Πλουτάρχου "Περί των εκλελοιπότων χρηστηρίων"

Επιθέρσης
Επόκιλλος

Ο **Επόκιλλος** ο Μακεδόνας ήταν απεσταλμένος του Αλέξανδρου το 330 π.Χ. για να στρατολογήσει όσο το δυνατόν περισσότερους Θεσσαλούς ιππείς και άλλες συμμαχικές δυνάμεις που επιθυμούσαν να επιστρέψουν στην πατρίδα τους. Στην Ακτή περίμενε ο Μήνης ο οποίος λάμβανε μέτρα για να τους στείλει στην Εύβοια.

Το 328 π.Χ. όταν ο Αλέξανδρος ήταν στον χειμερινό καταυλισμό του στην Ναύτακα (σήμερα Shahrisabz) έστειλε τον Επόκιλλο μαζί με άλλους δύο (τον Σόπολη και τον Μενίδα) για να φέρουν ενισχύσεις από την Μακεδονία.

## Πηγές
* 

Κατηγορία:Αρχαίοι Μακεδόνες
Επόνα

Στη ρωμαϊκή και γαλατική μυθολογία, η **Επόνα** ήταν προστάτιδα των αλόγων και γενικότερα των υποζυγίων, όπως δηλώνει και το όνομά της. Θεωρούνταν θεότητα που σχετιζόταν με τη γονιμότητα, αν και κάποιες πηγές αναφέρουν και τον ρόλο της ως ψυχοπομπού στη μετά θάνατον ζωή, συνδέοντάς την με τη Ρίανον του *[[Μαμπινόγκιον]]*. 

Αν και ήταν ασυνήθιστο για κελτική θεότητα, η λατρεία της εξαπλώθηκε ιδιαίτερα στη Ρωμαϊκή Αυτοκρατορία και έφτασε μέχρι το Δούναβη. Ήταν η μοναδική κελτική θεότητα που λατρευόταν από τους Ρωμαίους σε δικό της ιερό στην αρχαία Ρώμη. Το 1887, στην περιφέρεια Ντε Σεβρ της Γαλλίας βρέθηκε λατινική επιγραφή από τον 1ο αιώνα π.Χ., η οποία αναφερόταν στη θεά με διάφορα επίθετα, όπως *Eponina* (μικρή Επόνα), *Atanta* (θεά των αλόγων), *Potia* (μεγάλη κυρά

## Εξωτερικοί σύνδεσμοι

* "Epona" from Encyclopedia Mythica Online
* Υπουργείο Πολιτισμού-Μόνιμη έκθεση Αρχαιολογικού Μουσείου Θεσσαλονίκης 
* Epona.net, a scholarly resource

Κατηγορία:Θεότητες της ρωμαϊκής μυθολογίας
Κατηγορία:Θεότητες της σελήνης
Ερατοσθένης (τύραννος)

Ο **Ερατοσθένης** ήταν ένας από τους τριάκοντα τυράννους. Τον αναφέρει ο Ξενοφών, ενώ ο ρήτορας Λυσίας έγραψε και εκφώνησε λόγο κατά του Ερατοσθένη.

Το 412 π.Χ. ο Λυσίας επιστρέφοντας στην Αθήνα εγκαταστάθηκε εκεί, όπου ζούσε ως πλούσιος ισοτελής, έχοντας κτήματα, τρία σπίτια και εργοστάσιο ασπίδων στον Πειραιά, όπου εργάζονταν 120 δούλοι. Όμως η έντονη πολιτική δράση και τα δημοκρατικά του φρονήματα ενόχλησαν τους Τριάκοντα τυράννους. Ο τύραννος Ερατοσθένης θανάτωσε τον αδερφό του Λυσία Πολέμαρχο, ενώ ο Λυσίας διέφυγε στα Μέγαρα, χάνοντας μεγάλο μέρος από την περιουσία του. Ο Λυσίας, μόλις επέστρεψε στην Αθήνα το 403 π.Χ., παρουσιάστηκε στο δικαστήριο ως κατήγορος του Ερατοσθένη, του φονιά του αδελφού του. Ο λόγος *Κατά Ερατοσθένους* είναι ο μόνος που εκφωνήθηκε από τον ίδιο το ρήτορα στο δικαστήριο.

Ο *[[:s:Υπέρ του Ερατοσθένους φόνου απολογία|Υπέρ του Ερατοσθένους φόνου απολογία]]*, επίσης του Λυσίου, αναφέρεται σε διαφορετικό άτομο.

## Παραπομπές


## Πηγές
* 

Κατηγορία:Αρχαίοι Αθηναίοι
Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες τύραννοι
Αρτούχ

Το **Αρτούχ** είναι χωριό της περιοχής Κοτυώρων (Ορντού), του Εύξεινου Πόντου. Κατοικήθηκε από 15 **Ελληνικές** οικογένειες πριν την Γενοκτονία του Ποντιακού Ελληνισμού. Οι περισσότερες οικογένειες με την ανταλλαγή των πληθυσμών ήρθαν στην Ελλάδα, ενώ οι υπόλοιπες μετανάστευσαν στον Καύκασο.

Κατηγορία:Πόντος
Κατηγορία:Χωριά της Τουρκίας
Όχιμος

Ο **Όχιμος** ήταν ένας από τους Ηλιάδες και βασιλιάς της αρχαίας Ρόδου.

Ήταν γιος του Ήλιου και της Ρόδης. Ο Όχιμος μαζί με τον αδελφό του Κέρκαφο ήταν οι δύο Ηλιάδες που δεν έλαβαν μέρος στη δολοφονία του αδελφού τους Τενάγη και έτσι παρέμειναν στη νήσο Ρόδο.
Νυμφεύθηκε τη Νύμφη Ηγητορία με την οποία έκανε την Κυδίππη, που παντρεύθηκε τον Κέρκαφο.

## Παραπομπές


## Πηγές
* 

Κατηγορία:Πρόσωπα της ελληνικής μυθολογίας
Κατηγορία:Μυθικοί βασιλείς της Ρόδου
Οινίας

Ο **Οινίας** ήταν Έλληνας ζωγράφος της αρχαιότητας. Τον αναφέρει ο Πλίνιος. Από τα έργα του είναι γνωστό μόνο ένα, το *συγκενικόν* που παριστάνει μια οικογένεια.
## Παραπομπές

## Πηγές
* 

Κατηγορία:Αρχαίοι Έλληνες ζωγράφοι
Οινάνθη

Η **Οινάνθη** ήταν μητέρα του Αγαθοκλή, του κακόφημου υπουργού του Πτολεμαίου Δ' Φιλοπάτωρος και της Αγαθόκλειας, της εξίσου κακόφημης αδελφής του. 

Η Οινάνθη είχε βάλει τα δύο παιδιά της στο παλάτι και με την βοήθειά τους κατάφερε να εξασκεί μεγάλη πολιτική επιρροή μέχρι τον θάνατο του Πτολεμαίου. Όταν ο λαός επαναστάτησε εναντίον του Αγαθοκλή και της μερίδας του, η Οινάνθη βρήκε καταφύγιο στο Θεσμοφόριον, τον ναό της Δήμητρας και της Περσεφόνης για να ζητήσει τη βοήθεια των δύο θεών. Την επόμενη μέρα ο λαός την συνέλαβε και την έφεραν γυμνή στο στάδιο πάνω σε ένα άλογο. Εκεί την εγκατέλειψαν μαζί με τα άλλα μέλη της οικογένειάς της στην μανία του πλήθους, οι οποίοι τους λιντσάρανε.

## Παραπομπές


## Πηγή
* 

Οινανθη
Οινοτρόπαι

**Οινοτρόποι**, δηλαδή οι γυναίκες αυτές που μετέτρεπαν σε κρασί, λέγονταν οι τρεις ή τέσσερις θυγατέρες του βασιλιά της Δήλου Ανίου. Τα ονόματά τους ήταν: Σπερμώ (δηλαδή «η των σπόρων»), Οινώ (δηλαδή «η του κρασιού») , Ελαΐς

Σύμφωνα με τον μύθο, ο θεός Διόνυσος, που ήταν παππούς τους, τους είχε χαρίσει τη μαγική ικανότητα να μετατρέπουν το νερό σε κρασί, και ότι άλλο ήθελαν σε σιτάρι και ελιές.

Ο Αγαμέμνων, όταν άκουσε για τον μύθο αυτό, θέλησε να τις απαγάγει, για να τις έχει να παράγουν τρόφιμα για τον ελληνικό στρατό στην Τροία. Οι Οινοτρόπες όμως κατέφυγαν στον Διόνυσο, ο οποίος τις μετέτρεψε σε περιστέρες.

## Παραπομπές


## Πηγές
* 

Οινοτροπαι
Οιόλυκος

Ο **Οιόλυκος** ήταν γιος του Θήρα από τη Σπάρτη και αδελφός του Αιγέα. Προς τιμή του υπήρχε στην Σπάρτη ένα Ηρώον αφού ήταν ο γενάρχης μίας από τις φυλές των Σπαρτιατών των Αιγείδων. 

## Παραπομπές


## Πηγές
* 

Κατηγορία:Επώνυμοι ήρωες της ελληνικής μυθολογίας
Κατηγορία:Αρχαίοι Σπαρτιάτες
Ολυμπικός

Ο **Ολυμπικός** (ή **Ολυμπιακός**) ήταν γιατρός της αρχαιότητας.

Ο Ολυμπικός ήταν από την Μίλητο και ανήκε στην σχολή των Μεθοδικών, αν και δεν υποστήριζε όλες τις απόψεις τους.

Ήταν δάσκαλος του Απολλώνιου της Κύπρου, και γι' αυτό υποθέτουμε ότι έζησε τον 1ο αι. μ.Χ.

Ο Γαλήνιος μάλλον δεν είχε καλή γνώμη γι' αυτόν, αφού τον αποκαλεί «ληρώδες» πρόσωπο και συχνά κατακρίνει τον ορισμό των λέξεων «υγεία» και «πάθος».

## Παραπομπές


## Πηγές
* 

Κατηγορία:Αρχαίοι Έλληνες ιατροί
Κατηγορία:Αρχαίοι Μιλήσιοι
Ολυμπιόδωρος ο Θηβαίος

Ο **Ολυμπιόδωρος** ήταν ιστοριογράφος από της Θήβες της Αιγύπτου.

Έζησε τον 5ο αιώνα. Το έργο του περιλαμβάνει 22 τόμους με τον τίτλο «Ιστορικοί λόγοι». Συνέχισε την ιστοριογραφία από την εποχή που τερμάτισε ο Ευνάπιος και καλύπτει την ιστορική εποχή του δυτικού βασιλείου από τον Ονώριο (407) ως τον Οκτώβριο του 425.

Το έργο του Ολυμπιόδωρου χάθηκε, ενώ διασώζεται μόνο μια περιληπτική σύνοψη του Φωτίου, ο οποίος περιγράφει το ύφος της εργασίας ως σαφής, αλλά χωρίς δύναμη ή σθένος, χαλαρή, και εκλεπτυσμένη, σαν να μην ήταν ιστορία. Ο Ολυμπιόδωρος ο ίδιος έλεγε για την εργασία του ότι δεν ήταν ιστορία, αλλά συλλογή υλικού για ιστορικούς («ύλη συγγραφής»).

Ο Ολυμπιόδωρος ίσως είχε περισσότερα προσόντα στη διπλωματία παρά στην ιστοριογραφία, αφού είχε σταλεί από τον Ονώριο σε διάφορα βαρβαρικά κράτη, ακόμα και στους Ούνους, ίσως στην Ουγγαρία για διαπραγματεύσεις. Για τις επιτυχίες του αυτές έλαβε υψηλές τιμές.

Μετά τον θάνατο του Ονώριου ο Ολυμπιόδωρος μετατέθηκε στο Βυζάντιο, στην αυλή του Θεοδοσίου.

Ο Ιεροκλής του αφιέρωσε ένα έργο του. Ο Φώτιος τον αποκάλεσε «ποιητή», δηλαδή Αλχημιστή.

## Παραπομπές


## Πηγές
* 

Ολυμπιοδωρος
Ισότοπα του ρηνίου

Το ρήνιο (Re) που απαντά στη φύση αποτελείται κατά 37,4% από το σταθερό ισότοπο 185Re,και κατά 62,6% από το ασταθές ραδιοϊσότοπο 187Re το οποίο όμως έχει πολύ μεγάλο χρόνο ημιζωής.

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

Ρηνιο
Κύπελλο Κύπρου ποδοσφαίρου ανδρών 2009-10

Το **Κύπελλο Κύπρου 2009-10** ήταν η 68η έκδοση του Κυπέλλου Κύπρου. Νικητής ήταν ο Απόλλων για 6η φορά στην ιστορία του.

## Σύστημα διεξαγωγής
Στο κύπελλο Κύπρου 2009-10 συμμετείχαν οι 14 ομάδες του πρωταθλήματος Α΄ κατηγορίας 2009-10 και οι 14 ομάδες του πρωταθλήματος Β΄ κατηγορίας 2009-10. 

Διεξήχθη σε 5 γύρους. Σε όλους τους γύρους, εκτός του τελικού, έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2010–11.

## Α΄ γύρος
Στον Α΄ γύρο συμμετείχαν οι 10 από τις 14 ομάδες του πρωταθλήματος Α΄ κατηγορίας 2009-10 και οι 14 ομάδες του πρωταθλήματος Β΄ κατηγορίας 2009-10. Οι τέσσερις ομάδες της Α΄ κατηγορίας 2009-10 που δεν συμμετείχαν στον Α΄ γύρο ήταν οι ομάδες που συμμετείχαν στην ημιτελική φάση του Κύπελλο Κύπρου 2008-09 (ΑΠΟΠ Κινύρας Πέγειας, ΑΕΛ, ΑΠΟΕΛ, Απόλλων). Οι 10 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους. Επίσης, οι ομάδες της Α΄ κατηγορίας έδιναν τον επαναληπτικό αγώνα στην έδρα τους.





## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 4 ομάδες που συμμετείχαν στην ημιτελική φάση του Κύπελλο Κύπρου 2008-09 (ΑΠΟΠ Κινύρας Πέγειας, ΑΕΛ, ΑΠΟΕΛ, Απόλλων) και είχαν εξαιρεθεί από τον Α΄ γύρο.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Απόλλων και ο ΑΠΟΕΛ. Ο τελικός διεξήχθη στις 15 Μαΐου 2010 στο Νέο ΓΣΖ στη Λάρνακα. Νικητής ήταν ο Απόλλων με σκορ 2-1.

## Παραπομπές


## Πηγές
*
*
*
*
*
*
*
*
*
*
*
*
*
*
*

## Βιβλιογραφία
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 2009-10

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2009-2010
Κλεομένης

Με το όνομα **Κλεομένης** αναφέρονται τα παρακάτω πρόσωπα:

## Βασιλείς της Σπάρτης
* Κλεομένης Α΄: Γιος του Αναξανδρίδου, βασίλευσε 521-491 π.Χ.
* Κλεομένης Β΄: Γιος του Κλεομβρότου Α', βασίλευσε 370-309 π.Χ.
* Κλεομένης Γ΄: Γιος του Λεωνίδου Β', βασίλευσε 236-222 π.Χ.. Πολέμησε επί 3 έτη κατά της Αχαϊκής Συμπολιτείας, αλλά ηττήθηκε στην μάχη της Σελλασίας (222 π.Χ.). Διέφυγε στην Αίγυπτο, όπου και αυτοκτόνησε το 210 π.Χ..

## Άλλα πρόσωπα της αρχαιότητας
* Κλεομένης ο Κυνικός (περ. 300 π.Χ.), φιλόσοφος

Κλεομενης
Μένωνας (μυθολογία)

Στην ελληνική μυθολογία με το όνομα **Μένωνας** (***Μένων***) είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Μένωνας σκοτώθηκε σε μάχη του πολέμου αυτού από τον Λαπίθη Λεοντέα με ακόντιο, μαζί με τους Ιππόμαχο, Αντιφάτη, Ιαμενό και Ορέστη. Ο Μένωνας αναφέρεται στην *[[Ιλιάδα]]* του Ομήρου (στη ραψωδία Μ, στίχος 193).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 561

Μενωνας
Μεσαύλιος

Στην ελληνική μυθολογία με το όνομα **Μεσαύλιος** (από τη λέξη *μέσαυλος* = αυλή, τοιχογυρισμένο μέρος, μαντρί) είναι γνωστός ένας δούλος του χοιροβοσκού της Ιθάκης Εύμαιου. Ο Μεσαύλιος, που τον είχε αγοράσει ο Εύμαιος από τους Ταφίους κρυφά από τον Λαέρτη, αναφέρεται στην *[[Οδύσσεια]]* του Ομήρου (ραψωδία ξ, στίχοι 449, 455) ότι μοίραζε ψωμιά στο γεύμα που παρέθεσε ο Εύμαιος στον Οδυσσέα.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 562

Μεσαυλιο
Καρλομάνος Β΄

Ο **Καρλομάνος Β΄** (866 – 884) ήταν Βασιλιάς των δυτικών Φράγκων, τελευταίος γιος του βασιλιά Λουδοβίκου Β΄ του Τραυλού και της Ανσγκάρδης της Βουργουνδίας, τέταρτης γενιάς απόγονος του Καρλομάγνου.

## Βιογραφία
Έγινε βασιλιάς με τον αδελφό του Λουδοβίκο Γ΄, όταν απεβίωσε ο πατέρας τους (879). Μερικοί ευγενείς ήθελαν μόνο βασιλιά τον Λουδοβίκο Γ΄, αλλά τα δύο αδέλφια τον Μάρτιο του 880 στην Αμιένη αποφάσισαν να μοιράσουν το βασίλειο του πατέρα τους: ο Λουδοβίκος Γ΄ δέχθηκε τη Βουργουνδία και την Ακουιτανία. Εντούτοις ο δούκας Μπόζο της Προβηγκίας αρνήθηκε την υποταγή στα δύο αδέλφια, και αυτοανακηρύχθηκε βασιλιάς της Προβηγκίας.

Το καλοκαίρι του 880 τα δύο αδέλφια προήλασαν εναντίον του, καταλαμβάνοντας τα βόρεια τμήματα του βασιλείου του Μπόζο. Αργότερα συμμάχησαν με τον Κάρολο Γ΄ τον *Παχύ*, αλλά το φθινόπωρο της ίδιας χρονιάς απέτυχαν να καταλάβουν τη Βιέν. Η Βιέν καταλήφθηκε το καλοκαίρι του 882 από τον Ριχάρδο κόμη του Οτάν. Την ίδια εποχή, ο Καρλομάν μένει μόνος βασιλιάς μετά το τέλος του αδελφού του, Λουδοβίκου Γ΄. Τα επόμενα χρόνια, το βασίλειό του μαστιζόταν από τις επιδρομές των Βίκινγκς και τις εξεγέρσεις των βαρόνων. 

Απεβίωσε κατά τη διάρκεια ενός κυνηγιού και τον διαδέχθηκε ο εξάδελφός του, Κάρολος Γ΄ ο *Παχύς*.

## Παραπομπές


Κατηγορία:Βασιλείς της Γαλλίας
Κατηγορία:Βασιλείς της Δυτικής Φραγκίας
Κατηγορία:Βασιλείς της Ακουιτανίας
Κατηγορία:Δυναστεία των Καρολιδών
Μυρτιά Ηλείας

Το χωριό **Μυρτιά**, επίσημα **Μυρτέα**, ανήκει στον Δήμο Πύργου.

## Τοποθεσία
Βρίσκεται 11 χιλιόμετρα βόρεια της πόλης του Πύργου και 13 χλμ. νοτιοδυτικά της Αμαλιάδας. Απέχει 90 χλμ. από την Πάτρα, 34 χλμ. από την Αρχαία Ολυμπία, 12 χλμ. από το Κατάκωλο και 95 χλμ. από την Κυπαρισσία.

## Πληθυσμός και απασχόληση
Σύμφωνα με την απογραφή του 2001 έχει 788 κατοίκους. Οι κάτοικοί της ασχολούνται περισσότερο με την γεωργία και σε περιορισμένη έκταση με την κτηνοτροφία. Κύριο παραγόμενο προϊόν είναι η ελιά και το ελαιόλαδο.

## Ιστορικά στοιχεία
Το χωριό Μυρτιά προϋπήρχε της επανάστασης του 1821 ως χριστιανικός οικισμός από κατοίκους αρκετών οικογενειών, που έφταναν τους 185.
Κατά τον σχηματισμό των δήμων το 1834, το χωριό κατατάχθηκε αρχικά στον δήμο Μυρτιάς και με τον μετασχηματισμό των δήμων δημογραφήθηκε στον δήμο Λετριναίων και ακολούθησε την πολιτικοκοινωνική πορεία της πόλης του Πύργου.

Η ονομασία προήλθε από την πληθώρα των θάμνων μυρτιάς που κάλυπταν εκείνη την εποχή τις χέρσες τοποθεσίες τού χωριού.

## Αθλητισμός
Ο «Αθλητικός Όμιλος Ολυμπιακός Μυρτιάς» εκπροσωπεί το χωριό στα τοπικά ποδοσφαιρικά πρωταθλήματα της Ε.Π.Σ. Ηλείας.

## Βιβλιογραφία
* Βύρων Ντάβος, *Ιστορία του Πύργου Ηλείας και 17 περιχώρων*.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ακτογραφία

Η **ακτογραφία** αποτελεί κλάδο της γεωλογικής ωκεανογραφίας και ειδικότερα της τοπογραφίας που έχει ως  αντικείμενο έρευνας και μελέτης  αφενός την υφιστάμενη γεωφυσική διαμόρφωση  του αναπτύγματος των ακτών μιας περιοχής, και αφετέρου την ορθή περιγραφή αυτής λόγω ακριβώς της μεγάλης σπουδαιότητας που έχει, ιδιαίτερα  στην ακτοπλοΐα, την αλιεία και τον ναυταθλητισμό.

Στην ακτογραφία μιας περιοχής εξετάζονται οι ακριβείς θέσεις των πάσης φύσεως ειδών ακτής,  ακρωτηρίων, κόλπων, όρμων, βυθών, βαθών και υψομέτρων, εκβολών (ποταμών), νησίδων και βραχονησίδων, υφάλων και σκοπέλων, θέσεις ναυαγίων, φάρων, λιμένων και συναφών εγκαταστάσεων και σταθμών διευκολύνσεων, αλλά και οτιδήποτε θα μπορούσε να επηρεάσει την ασφαλή αναγνώριση, προσέγγιση, ή προσόρμιση ή προσγειάλωση, διάπλου ή διέκπλου στενών κ.λπ. από πλοία και πάσης φύσεως πλωτά μέσα, σε συσχέτιση με διάφορα φυσικά φαινόμενα όπως παλίρροιες, θαλάσσια ρεύματα, συνήθεις επικρατούντες άνεμοι κ.λπ. που μπορεί να σημειώνονται στην υπό εξέταση περιοχή.

Τα στοιχεία που εξετάζει η ακτογραφία συγκεντρώνονται από εξειδικευμένο προσωπικό υδρογραφικών υπηρεσιών και άλλων επιστημονικών ομάδων τα οποία και δίδονται στις αντίστοιχες υπηρεσίες χαρτογράφησης, χωρίς βέβαια και να πάψουν να παρακολουθούνται.  Όλα τα παραπάνω στοιχεία καθώς και πλείστα ακόμη έχουν σήμερα κωδικοποιηθεί με διεθνή σύμβολα και συντμήσεις με τα οποία και απεικονίζονται ιδιαίτερα στους ναυτικούς χάρτες. Εκτός από τους χάρτες, λεπτομερείς περιγραφές ακτογραφιών περιλαμβάνουν κυρίως οι Πλοηγοί

* Σημειώνεται ότι η έγκαιρη μελέτη της ακτογραφίας μιας περιοχής αποτελεί πρώτιστο καθήκον των ναυτιλλομένων που με οποιοδήποτε πλωτό μέσον προτίθενται να πλησιάσουν  ή να κινηθούν σ΄ αυτή. Κάθε ολιγωρία επ΄ αυτού δυνατόν να καταστεί ολέθρια.

Κατηγορία:Τοπογραφία
Κατηγορία:Χαρτογραφία
Κατηγορία:Ναυτική γεωγραφία
Τέμενος Χιραμί Αχμέτ Πασά

Το **Τέμενος Χιραμί Αχμέτ Πασά** (Τουρκικά: Hırami Ahmet Paşa Mescidi) ήταν ο Ορθόδοξος ναός **Μονή Αγίου Ιωάννη του Βαπτιστού εν τω Τρούλω** στην Κωνσταντινούπολη.

## Ιστορική αναδρομή
μικρογραφία|αριστερά|305px|Χαρακτικό της μονής το 1877
Την αναφέρει ο Φραντζής, γράφοντας και λέει ότι ήταν χτισμένη κοντά, λίγα βήματα από την Μονή Παμμακάριστου. Εδώ βρήκαν καταφύγιο οι μοναχοί της Μονής της Παμμακαρίστου, όταν αυτή μετά την Άλωση της Κωνσταντινούπολης έγινε Πατριαρχείο. Ο Φραντζής αναφέρει επίσης ότι στην μονή αυτή έλαβε μέρος η Πενθέκτη Οικουμενική Σύνοδος. Αν και την πληροφορία αυτή την επανέλαβαν και μετέπειτα ιστοριογράφοι (ο κλεινός Πατριάρχης Κωνστάντιος και ο Σκαρλάτος Βυζάντιος), η μονή αυτή χωρητικότητας εκατό περίπου ατόμων ήταν πολύ μικρή για να χωρέσει τους 227 επισκόπους που έλαβαν μέρος στην σύνοδο αυτή, η οποία όπως ξέρουμε σήμερα έγινε στον τρούλο της ακρόπολης των Βασιλικών Ανακτόρων.

Το κτίριο της μονής περιγράφεται ως ακαλαίσθητο, με μια ευρύχωρη κόγχη που λέγονταν «ευκτήριο του Νασήφ Χότζα». Στο εξωτερικό του αριστερού τοίχους υπήρχαν δύο κιονόκρανα ευτελούς τέχνης, και δύο σταυροί.

Η Μονή αργότερα μετατράπηκε σε σχολή της οθωμανικής συνοικίας. Ο Σεΐδ Αλής δεν αναφέρει πότε ακριβώς έγινε η μετατροπή. Λέει όμως ότι ο Αχμέτ Πασάς μετέτρεψε σε τέμενος μια εκκλησία κοντά στο τέμενος Φετιχιέ, της πάλαι Παμμακαρίστου. Ο πασάς αυτός απεβίωσε το έτος 1598, οπότε η μετατροπή θα πρέπει μάλλον να έγινε το 1951 με την αποχώρηση του Πατριάρχη, και από τότε η μονή λέγεται «Αχμέτ Πασά Μεστζηδί». Οι μοναχοί της μονής ακολούθησαν τον Πατριάρχη, αφού η συνοικία έγινε οθωμανική.

## Παραπομπές


## Πηγές
* 

## Εξωτερικοί σύνδεσμοι
* 

Ιωαννη
Κατηγορία:Τζαμιά στην Κωνσταντινούπολη
Τρουλω
Αμάλθεια (μυθολογία)

Η **Αμάλθεια** ήταν η τροφός του θεού Δία στο Ιδαίο Άντρο, όπου τον είχε κρύψει η μητέρα του η Ρέα για να γλυτώσει από τον πατέρα του, Κρόνο, ο οποίος έτρωγε τα παιδιά του. Άλλοτε περιγράφεται ως Νύμφη Υάδα και άλλοτε ως αίγα (κατσίκα), από το κέρας της οποίας τρεφόταν ο Δίας με γάλα και μέλι.

## Ετυμολογία
Υπάρχουν διάφορες εκδοχές σχετικά με την προέλευση του ονόματος *Αμάλθεια.* Ορισμένοι εικάζουν πως προέρχεται από το α- στερητικό + *μάλθος* [= έλλειψη, στέρηση (βλ. μαλθακός)], οπότε η αρχική σημασία της ήταν η μη στέρηση και κατά συνέπεια η γενναιοδωρία, η αφθονία. Ο Ησύχιος ο Αλεξανδρεύς έγραψε πως είναι ομόριζη της λέξης *ἀμαλθεύειν* [=εκθρέφω, εμπλουτίζω]. Άλλοι θεωρούν πως συγγενεύει με την λέξη *ἀμάλθακτος* [= σκληρός] και άλλοι με τις λέξεις *ἀμαλὴ* [=τρυφερή] και *θεία* [= θεά] στην οποία περίπτωση θα ήταν ένα επίθετο κάποιας προγενέστερης θηλυκής θεότητας από την Μινωϊκή Εποχή. Από το όνομα Αμάλθεια προέρχεται και η λέξη *ἀμέλγειν* που σημαίνει αρμέγω ή θηλάζω.

## Κέρας της Αμάλθειας
[thumb|155px|[Αλληγορία|Αλληγορική απεικόνιση του κέρατος της Αμαλθείας]]
Στην τέχνη των αρχαίων, πολλοί θεοί εικονίζονταν να κρατούν το ***[[Αμαλθείας κέρας]]***, που αποδόθηκε στην κλασική λατινική γραμματεία ως *cornu copiae*. Αυτό ήταν σύμβολο της αφθονίας, της πλησμονής των αγαθών και της ευημερίας του ανθρώπου. Αναφέρεται στο σπασμένο κέρατο της κατσίκας Αμάλθειας, το οποίο μπορούσε να γεμίζει με οποιοδήποτε αγαθό επιθυμούσε ο κάτοχός του.

## Δείτε επίσης
* Ο αστεροειδής 113 Αμάλθεια (113 Amalthea), που ανακαλύφθηκε το 1871, πήρε το όνομά του από τη μυθική αυτή τροφό του Δία.
* Αχελώος (μυθολογία)

## Παραπομπές


## Πηγές
# Εγκυκλοπαίδεια *Υδρία Cambridge Ήλιος*
# Γ. Μπαμπινιώτης: *Λεξικό της Νέας Ελληνικής Γλώσσας*

Κατηγορία:Πρόσωπα της ελληνικής μυθολογίας
Κατηγορία:Νύμφες της ελληνικής μυθολογίας
Ήλιος του Μεσονυκτίου (μυθιστόρημα)

***Ο Ήλιος του Μεσονυκτίου*** (αγγλ. Midnight Sun) ήταν το αναμενόμενο «αδελφό» μυθιστόρημα του βιβλίου *[[Λυκόφως (μυθιστόρημα)|Λυκόφως]]* από τη συγγραφέα Στέφανι Μέιερ, το πέμπτο δηλαδή βιβλίο του «Έπους του Λυκόφωτος». Θα ήταν η ιστορία του *Λυκόφωτος*, αλλά γραμμένο από την οπτική γωνία του Έντουαρντ Κάλεν. Η συγγραφέας έχει δηλώσει ότι το *Λυκόφως* είναι το μόνο βιβλίο από τη σειρά που σκοπεύει να ξαναγράψει από την πλευρά του Έντουαρντ. Για να δώσει μια καλύτερη αίσθηση του χαρακτήρα του Έντουαρντ, η Μέιερ επέτρεψε στην Κάθριν Χάρντουικ, τη σκηνοθέτιδα της κινηματογραφικής προσαρμογής της ταινίας *[[Λυκόφως (ταινία)|Λυκόφως]]*, να δώσει στον Ρόμπερτ Πάτινσον, τον ηθοποιό που ερμηνεύει τον Έντουαρντ, να διαβάσει μερικά ολοκληρωμένα κεφάλαια του μυθιστορήματος ενώ γυριζόταν η ταινία.

## Πρώιμη κυκλοφορία
Στις 28 Αυγούστου 2008, η Μέιερ σταμάτησε τη συγγραφή του βιβλίου για την αντιμετώπιση της παράνομης διαρροής των δώδεκα πρώτων κεφαλαίων του ημιτελούς χειρόγραφου στο Διαδίκτυο. Δήλωσε: «Αν προσπαθούσα να γράψω τον Ήλιο του Μεσονυκτίου τώρα, στο σημερινό πλαίσιο του μυαλού μου, ο Τζέιμς θα μπορούσε πιθανότατα να κερδίσει και όλοι οι Κάλεν θα πέθαιναν, κάτι που δεν θα ταίριαζε πολύ καλά με την πρωτότυπη ιστορία. Εν πάση περιπτώσει, νιώθω πάρα πολύ λυπημένη για το τι έχει συμβεί προκειμένου να συνεχίσω να εργάζομαι για τον Ήλιο του Μεσονυκτίου, και γι 'αυτό είναι σε αναμονή επ' αόριστον.» 

Έκανε το δώδεκα κεφαλαίων σχέδιο διαθέσιμο στην ιστοσελίδα της, προς δικαίωση των αναγνωστών της, τώρα που το μυθιστόρημα είχε διαρρεύσει πριν την προβλεπόμενη ημερομηνία δημοσίευσης. Η συγγραφέας, επίσης, δήλωσε ότι δεν πιστεύει ότι το χειρόγραφο διέρρευσε με κάθε κακόβουλη πρόθεση, και δεν θα δώσει κανένα όνομα. 

Σε μια συνέντευξη το Νοέμβριο του 2008, δήλωσε: «Είναι πολύ περίπλοκο, επειδή όλοι είναι τώρα στη θέση του οδηγού, όπου μπορούν να κάνουν κριτική. [...] Δεν αισθάνομαι μόνη με το χειρόγραφο. Και δεν μπορώ να γράψω, όταν δεν αισθάνομαι μόνη.» Είπε ότι στόχος της ήταν να περάσει δύο περίπου χρόνια χωρίς να ακούσει για το βιβλίο και σκέφτηκε ότι θα αρχίσει να εργάζεται για το μυθιστόρημα και πάλι όταν θα είναι βέβαιη ότι «όλοι θα το έχουν ξεχάσει».

## Παραπομπές


## Εξωτερικοί σύνδεσμοι
* Midnight Sun Partial Draft 
* Twilight Saga Wiki

Κατηγορία:Μυθιστορήματα της Στέφανι Μέγιερ
Ζίγκεν

Το **Ζίγκεν** (Siegen) ή **Σιεγενεία** (ελληνικοποιημένη από γερμανικά) είναι πόλη στο κρατίδιο Βόρεια Ρηνανία-Βεστφαλία (στο νότιο τμήμα της Βεστφαλίας), στη Γερμανία, με 105.000 κατοίκους. Είναι και πανεπιστημιακή πόλη (12.500 φοιτητές στο χειμερινό εξάμηνο 2005-2006).

Οι πλησιέστερες πόλεις στο Ζίγκεν είναι το Χάγκεν στα βόρεια (83 χλμ.), η Φρανκφούρτη προς τα νοτιοανατολικά (125 χλμ.), το Κόμπλεντς στα νοτιοδυτικά (105 χλμ.) και η Κολωνία στα δυτικά (93 χλμ.). 

Στην πόλη γεννήθηκε ο ζωγράφος Πέτερ Πάουλ Ρούμπενς.

## Δείτε επίσης
* Ο αστεροειδής **[[386 Σιεγένη]]** (386 Siegena), που ανακαλύφθηκε το 1894, πήρε το όνομά του από την πόλη αυτή.

## Παραπομπές


## Εξωτερικοί σύνδεσμοι
 
*  

Κατηγορία:Πόλεις της Βόρειας Ρηνανίας-Βεστφαλίας
Γρανικός (μυθολογία)

Σύμφωνα με την Ελληνική Μυθολογία ο **Γρανικός** ήταν επώνυμος ήρωας Πελασγός οικιστής. Κατά τον επικρατέστερο μύθο μετά τον Κατακλυσμό του Δευκαλίωνα κατέφυγε στη περιοχή της Τρωάδας στη Μικρά Ασία και παρά το όρος Ίδη θεμελίωσε την αρχαία πόλη Αδραμύττιο.

Κατηγορία:Μυσία
Κατηγορία:Επώνυμοι ήρωες της ελληνικής μυθολογίας
Γρανικός ποταμός

**Γρανικός** είναι η αρχαία ονομασία του ποταμού *Biga Çayı* ή *Çan Çayı* ή *Kocabaş Çayı*. Είναι ένας σχετικά μικρός ποταμός στη Μικρά Ασία, ο οποίος πηγάζει από τις βόρειες πλαγιές του όρους Ίδη (Kazdağı), από όπου διαρρέοντας το αρχαίο πεδίο της Αδράστειας εκβάλλει στην Προποντίδα. Σήμερα ο Γρανικός ποταμός είναι πλεύσιμος για μικρά σκάφη μέχρι 7 χλμ από τις εκβολές του.

Οι εκβολές του Γρανικού, που βρίσκονται νότια του ακρωτηρίου Καλέ-Μπουρνού, αποτελούν σήμερα αγκυροβόλιο στον κόλπο της Αρτάκης, φέροντας το όνομα Μπεκή Σεχίρ. Στο στόμιο των εκβολών του Γρανικού σχηματίζεται, από την φερόμενη λάσπη (ιλύ), μια υφαλοταινία που προστατεύει τα μικρά ιστιοφόρα όταν σε περιπτώσεις κακοκαιρίας αναπλέουν αυτόν.

Ο Γρανικός ποταμός έμεινε στην ιστορία από δύο σημαντικές μάχες που δόθηκαν περί αυτόν. Η πρώτη είναι η πασίγνωστη Μάχη του Γρανικού που συνέβη το 334 π.Χ. μεταξύ του περσικού στρατού και του στρατού του Μεγάλου Αλεξάνδρου. Η δεύτερη είναι η Μάχη του Γρανικού (72 π.Χ.), όπου ο στρατός του Μιθριδάτη, βασιλιά του Πόντου, αποδεκατίστηκε από τις ρωμαϊκές δυνάμεις υπό το στρατηγό Λούκουλο.

## Υποσημειώσεις


Κατηγορία:Μικρά Ασία
Κατηγορία:Ποταμοί της Τουρκίας
Ερμίππη (δορυφόρος)

Η **Ερμίππη** () ή **Δίας XXX** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2001 και του δόθηκε η προσωρινή ονομασία **S/2001 J 3**. Πήρε το όνομά του τον Αύγουστο του 2003 από την Ερμίππη, η οποία ήταν μια ερωμένη του Δία, σύμφωνα με την Ελληνική μυθολογία.

Η Ερμίππη έχει διάμετρο περίπου 4 χλμ. και περιφέρεται γύρω από τον Δία σε μέση απόσταση 21.182.000 χιλιομέτρων σε 629,809 ημέρες, με κλίση 151° προς την εκλειπτική (149° προς τον Ισημερινό του Δία), σε ανάδρομη φορά και με εκκεντρότητα 0,2290.

Η Ερμίππη ανήκει στην τροχιακή «Ομάδα της Ανάγκης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 19,3 και 22,7 εκατομμυρίων χιλιομέτρων και κλίσεις τροχιάς από 145,7° έως 154,8°.

## Παραπομπές


## Εξωτερικοί σύνδεσμοι

* Ερμίππη  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Ιόλου Άμπιλ

Ο **Ιόλου Άμπιλ** (Iolu Johnson Abil, προφορά: *Γιόλου Άμπιλ*, 1942-) είναι πολιτικός από το Βανουάτου, ο οποίος υπηρέτησε ως πρόεδρος του νησιωτικού κράτους από το 2009 ως το 2014. Κατάγεται από το νησί Τάννα, το οποίο βρίσκεται στην επαρχία Ταφέα.

## Καριέρα
Γεννήθηκε στις 17 Φεβρουαρίου 1942. Υπηρέτησε στην πρώτη κυβέρνηση μετά την ανεξαρτησία του 1980, με επικεφαλής τον Ουόλτερ Λίνι. Προτού γίνει πρόεδρος υπηρέτησε ως συνήγορος του πολίτη.

## Πρόεδρος
Ο Άμπιλ εξελέγη πρόεδρος του Βανουάτου από εκλεκτορικό κολέγιο 52 μελών στις 2 Σεπτεμβρίου του 2009. Η εκλογή του έγινε στον τρίτο γύρο της ψηφοφορίας, καθώς κανένας υποψήφιος δεν είχε λάβει τα απαιτούμενα δύο τρίτα των ψήφων από το εκλεκτορικό κολέγιο στους δύο προηγούμενους γύρους της ψηφοφορίας.

Αρκετοί βουλευτές προσκείμενοι στον πρωθυπουργό Έντουαρντ Ναταπέι υποστήριξαν τον απερχόμενο πρόεδρο Καλκότ Ματασκελέκελε στους δύο πρώτους γύρους των εκλογών. Η θητεία του Ματασκελέκελε τερματίστηκε στις 16 Αυγούστου του 2009 και ήταν ξανά υποψήφιος για μια δεύτερη θητεία. Ωστόσο, όλοι οι βουλευτές του συνασπισμού του Ναταπέι είχαν ομόφωνα συμφωνήσει να στηρίξουν τον Άμπιλ στον τρίτο γύρο της ψηφοφορίας.

Ο Άμπιλ νίκησε άλλους 6 υποψήφιους που διεκδίκησαν το αξίωμα του προέδρου στον τρίτο γύρο. Έχοντας την υποστήριξη του πρωθυπουργού Ναταπέι, εξελέγη πρόεδρος με 41 ψήφους.
Το απόγευμα της 2ας Σεπτεμβρίου του 2009 ο Άμπιλ ορκίστηκε και ανέλαβε καθήκοντα.

Τον διαδέχθηκε υπηρεσιακά ο Φιλίπ Μπεντορό.

## Παραπομπές


Αμπιλ
55 Πανδώρα

Η **Πανδώρα** (*Pandora*) είναι ένας μεγάλος και λαμπρός αστεροειδής της Κύριας Ζώνης Αστεροειδών: έχει απόλυτο μέγεθος (όπως αυτό ορίζεται για το Ηλιακό Σύστημα) 7,8. Δεν πρέπει να συγχέεται με τον δορυφόρο Πανδώρα του πλανήτη Κρόνου. Ανακαλύφθηκε το 1858 από τον Αμερικανό αστρονόμο και ιερέα της Ρωμαιοκαθολικής Εκκλησίας Τζωρτζ Μ. Σηρλ, ο οποίος παρατηρούσε από το Όλμπανι της Πολιτείας της Νέας Υόρκης. Υπήρξε ο μοναδικός αστεροειδής που ανακαλύφθηκε από τον συγκεκριμένο αστρονόμο. Η Πανδώρα πήρε το όνομά της από την ομώνυμη γυναίκα της ελληνικής μυθολογίας.

Η μέση διάμετρος της Πανδώρας υπολογίσθηκε σε 66,7 χλμ., ενώ η μάζα της εκτιμάται σε 310 τρισεκατομμύρια τόνους. Η μέση επιτάχυνση της βαρύτητας στον ισημερινό της Πανδώρας εκτιμάται σε 1,86 cm/sec², δηλαδή η βαρύτητα εκεί είναι 527 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 35,3 m/sec (127 χιλιόμετρα την ώρα).

Η Πανδώρα ανήκει στον σπάνιο τύπο **E**, και είναι ο δεύτερος μεγαλύτερος αστεροειδής αυτού του τύπου (ο μεγαλύτερος είναι ο 44 Νύσα). Το άλβεδό της είναι 0,301. Η μέση θερμοκρασία στην επιφάνειά της υπολογίζεται σε 105 βαθμούς Κελσίου κάτω από το μηδέν.

Είναι άγνωστο αν και με ποια περίοδο περιστρέφεται η Πανδώρα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πανδωρα
Μέσθλης

Στην ελληνική μυθολογία με το όνομα **Μέσθλης** είναι γνωστός ένας Παφλαγόνας, γιος του βασιλιά Πυλαιμένη ή Ταλαιμένη και της λιμναίας Νύμφης Γιγαίας ή Γυγαίας. Ο Μέσθλης έλαβε μέρος στον Τρωικό Πόλεμο ως σύμμαχος των Τρώων και συναρχηγός των Μαιόνων μαζί με τον Άντιφο. Ο Μέσθλης αναφέρεται σε δύο διαφορετικές ραψωδίες της *[[Ιλιάδα]]ς* (Β 864 και Ρ 216).

Θα μπορούσε να είναι ο ηγεμών **Masturish** που αναφέρεται στα κείμενα των Χετταίων που συμμετείχε στην μάχη του Καντές το 1274 π.Χ. με 100 άρματα και 1.000 πεζούς.

Κατά τον Βιργίλιο στην Αινειάδα του, ο Μέσθλης κατέφυγε στην Ιταλία και ίδρυσε την πόλη **Μέσθλη** δίπλα στην Βενετία, την σημερινή Μέστρε.

Επίσης Μέσθλης ήταν και το πρώτο όνομα του Τυρρηνού βασιλιά της Ρώμης Σερβίου Τυλλίου (ετρουσκικά Mastarna), αποδεικνύοντας την ελληνική καταγωγή των Ετρούσκων από την Λυδία της Μικράς Ασίας. 

## Πηγή
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 562

Μεσθλης
Μηδεσικάστη

Στην ελληνική μυθολογία με το όνομα **Μηδεσικάστη** (που σημαίνει «αυτή που διαφέρει στη φρόνηση») είναι γνωστή μία από τις νόθες θυγατέρες του Πριάμου, του βασιλιά της Τροίας. Η Μηδεσικάστη, που ήταν σύζυγος του Ιμβρίου, ο οποίος σκοτώθηκε στον Τρωικό Πόλεμο, αναφέρεται στην *[[Ιλιάδα]]* του Ομήρου (ραψωδία Ν, στίχος 173).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 572

Μηδεσικαστη
Τέμενος Εσκί Ιμαρέτ

Το **Τέμενος Εσκί Ιμαρέτ** (Τούρκικα: Eski İmaret Camii μεταφράζεται ως Παλαιό Ιμαρέτ/Πτωχοκομείο Τέμενος) ήταν το Ορθόδοξο μοναστήρι **μονή του Παντεπόπτου** στην Κωνσταντινούπολη.

## Περιγραφή της μονής
Η μονή ήταν χτισμένη πάνω σε θολωτά υπόγεια και γι'αυτό ήταν υπερυψωμένη. Τα υπόγεια αυτά ήταν σιτοφυλάκια και αποθήκες της μονής. Δεξιά της μονής βρίσκεται ξηρό αγίασμα, το λεγόμενο «του Αγίου Νικολάου». Η εκκλησία όλη περιβάλλεται με τείχος.
Επρόκειτο για ένα συγκρότημα αποτελούμενο από τρεις εκκλησίες με παλιότερη και μεγαλύτερη από τις τρεις τη νότια την αφιερωμένη στον Παντοκράτορα, τετράστηλη σταυροειδή, ίσως αρχικά με περιστώο και τώρα πάντως με διπλό νάρθηκα, που κτίστηκε από τον Ιωάννη Β΄, ίσως με πρωτοβουλία της γυναίκας του Ειρήνης, από την Ουγγαρία  περί το 1118-1124. Αργότερα ο Ιωάννης έκτισε τη βόρεια Εκκλησία, πριν από το 1136, αφιερωμένη στην Ελεούσα, όπου μεταφερόταν κάθε εβδομάδα η θαυματουργή εικόνα της Οδηγήτριας για προσκύνηση, στον ίδιο τετράστυλο τύπο, καθώς και τη μεσαία μονόχωρη εκκλησία, στενότερη αυτή , που σκεπάζεται με με δύο άνισους τρούλους, χωρίς κολόνες. .Είναι αφιερωμένη στον Αρχάγγελο Μιχαήλ , ως νεκρικό παρεκκλήσι, γιατί εκεί ήταν οι τάφοι της δυναστείας των Κομνηνών

## Ιστορία της Μονής
μικρογραφία|αριστερά|300px|Χαρακτικό του Τεμένους το 1877.
Η μονή κτίστηκε από την Άννα Δούκαινα, μητέρα του Αλέξιου του Κομνηνού. Δεν ξέρουμε με σιγουριά αν η μονή ήταν ανδρών ή γυναικών. Ο κλεινός Πατριάρχης Κωνστάντιος λέει ότι υπήρχαν δύο μονές, μια ανδρών και μια άλλη γυναικών, ενώ ο Νικήτας Χωνιάτης και ο Παχυμέρης λένε ότι η μονή ήταν από την αρχή ανδρώα. Στην μονή αυτή ενεκλείνονταν οι απειθούντες κληρικοί. Επί της ηγεμονίας των Λατίνων ήταν εκκλησία λατινική. Κατά της εφόδου των σταυροφόρων, κατά τα μέρη του Πετρίου, μέσον Φαναρίου και Μπαλατά, στις 9 Απριλίου 1204, ο Μούρτζουφλος με τον Βυζαντινό στρατό στρατοπέδευσε στον περίβολο της μονής, επειδή είχε καλή ορατότητα στο λιμάνι και σε μεγάλο μέρος του Βοσπόρου. Ο Σεΐδ Αλή αναφέρει ότι η μονή μετατράπηκε από τους Οθωμανούς σε τροφείο και κτίστηκαν οκτώ τεμένη διδακτήρια. Σήμερα ο ναός ονομάζεται Εσκί Ιμαρέτ Τέμενος.

## Κειμήλια της Μονής
Σύμφωνα με τον Δάνδολο, κατά το 1221 μετακομίσθη από την μονή αυτή και εστάλη στην Βενετία το λείψανο του Αγίου Παύλου, μάρτυρα της εποχής του Κωνσταντίνου του Κοπρωνύμου. Από τον ναό αυτό οι Λατίνοι αφαίρεσαν έναν ιερόν ήλον και ιεράς ακάνθας, κειμήλια που σήμερα σώζονται στην Βενετία. Επίσης μετακόμισαν τα ιερά λείψανα του Αγίου Παύλου του μάρτυρα, του Αγίου Παύλου Πατριάρχη Κωνσταντινουπόλεως και της Αγίας Μαρίνας. Τα λείψανα αυτά χάθηκαν.

## Παραπομπές


## Πηγές

* 
*Μανώλης Χατζηδάκης, «Τέχνη-Μεσοβυζαντινή  τέχνη 1071-1204. Αρχιτεκτονική: Κωνσταντινούπολη-Θράκη», Ιστορία του Ελληνικού Έθνους , εκδ. Εκδοτική Αθηνών, τομ. Θ, Αθήνα, 1980, σελ.394-400.

Παντεποπτου
Κατηγορία:Τζαμιά στην Κωνσταντινούπολη
Κατηγορία:Κεράτιος Κόλπος
Γιουρβαλαντούν

Ο **γιουβαρλαντούμ** ή **γιουρβαλαντούν** ή **γιουβαρλάντων** είναι ποντιακός χορός της περιοχής Ακ Νταγ Ματέν της Μικράς Ασίας, η οποία σήμερα ανήκει στην επαρχία Γιοζγκάτ της Τουρκίας. Στα Τουρκικά η λέξη σημαίνει σημαίνει "κατρακύλισα". Πρόκειται για ομαδικό τελετουργικό χορό σε ημικυκλικό σχηματισμό του οποίου η φόρμα είναι ενδιάμεση μεταξύ του ποντιακού χορού κοτσαγγέλ και του χορού των γερόντων της Καππαδοκίας.

Στο γιουβαρλαντούμ οι χορευτές βρίσκονται πολύ κοντά ο ένας στον άλλο και πιάνονται από τις παλάμες, λίγο πιο κάτω από το ύψος των ώμων. Το μέτωπο του χορού είναι στραμμένο κατά το ήμισυ προς τα δεξιά. Τα βήματά του είναι δύο απλές τριάδες, ανάλογες με αυτές των ποντιακών χορών κοτσαγγέλ και τικ. Κατά την πρώτη τριάδα, γίνεται προβολή του αριστερού ποδιού προς το κέντρο του ημικυκλίου ενώ το σώμα κλίνει προς το εσωτερικό του ημικυκλίου. Η τριάδα αυτή μεταφέρει τον χορό προς τα δεξιά. Κατά τη δεύτερη τριάδα, η οποία αρχίζει με το δεξί πόδι, το σώμα ανορθώνεται. Έτσι η συνολική εντύπωση που δίνει ο χορός αυτός είναι αυτή του αργού, και ρυθμικού τελετουργικού κατρακυλίσματος προς τα εμπρός, από την οποία και προήλθε η ονομασία του.

## Δείτε επίσης
* Ποντιακοί χοροί

## Παραπομπές


Κατηγορία:Ποντιακοί χοροί
Πρόεδρος του Βανουάτου

Ο **Πρόεδρος του Βανουάτου** είναι ο αρχηγός κράτους του Βανουάτου. Εκλέγεται για θητεία 5 ετών από εκλεκτορικό κολέγιο που αποτελείται από το κοινοβούλιο και τους προέδρους των περιφερειακών συμβουλίων. 

Ο ρόλος του είναι κυρίως εθιμοτυπικός. Με βάση το Σύνταγμα διορίζει τον ανώτατο δικαστή (επικεφαλής του Ανωτάτου Δικαστηρίου) και άλλους 3 δικαστές.

Από το 1906 ως το 1980 οι κάτοικοι αρμοστές των Νέων Εβρίδων ήταν Βρετανοί και Γάλλοι αποικιακοί αξιωματούχοι. Από το 1887 ως το 1906 των Νέων Εβρίδων ηγήθηκαν οι κοινοί ναυτικοί επίτροποι Αγγλίας-Γαλλίας.

Ο πρόεδρος Ζαν Μαρί Λεγιέ Λενελγκάου απήχθη το 1996 και έμεινε όμηρος της Κινητής Δύναμης του Βανουάτου για μικρό χρονικό διάστημα αναφορικά με μία διαφωνία μισθοδοσίας. 

Σημερινός πρόεδρος, από τις 23 Ιουλίου 2022, είναι ο Νικενίκε Βουρομπαράβου.

## Πρόεδροι του Βανουάτου

## Παραπομπές


*